Santi Millán

Santiago Millán Montes, nado en Barcelona o 13 de setembro de 1968, é un actor catalán.

 Traxectoria 
Catalán mais de pais andaluces, estudou no Institut del Teatre de Barcelona. Costeouse os estudos traballando nun matadoiro.

Ós 18 anos, foi cofundador de LACOMPAÑIAESGRATA, unha compañía de teatro na que un grupo de amigos escribía e improvisaba pequenas pezas cómicas. Posteriormente incorporouse a La Cubana, unha compañía teatral, coa que realizou xiras por toda España e tamén programas de televisión, series e especiais. Estivo ligado a ela durante máis de dez anos e coincidiu con José Corbacho.

Comezou en televisión na autonómica catalá TV3, onde participou en numerosos programas de humor e series. Pero o seu debut televisivo foi en TVE no programa El día por delante en 1989, conducido por Pepe Navarro,

Máis tarde, a produtora GloboMedia ofreceulle un papel destacado na serie Periodistas (serie de televisión). Debido á aceptación do seu personaxe, Santi Millán puido incorporarse unha vez rematou Periodistas ó elenco de intérpretes de 7 vidas, na que encarnou a Sergio, o mozo de Vero (Eva Santolaria) e irmán de Pablo (Leandro Rivera).

Simultaneou o seu traballo nesta serie coa súa participación nos programas da produtora El Terrat, entre eles Buenafuente presentado polo seu amigo Andreu Buenafuente.

A popularidade adquirida no medio televisivo permitiulle iniciar unha carreira no cinema con títulos como Vivancos 3 (2003) ou Dí que sí (2004). Nesta etapa tamén participou en varios programas de El club de la comedia.

En 2005 Ventura Pons chamouno para o seu primeiro papel serio en Amor idiota (Ventura Pons 2005).

Encadeou esta rodaxe coa de Va a ser que nadie es perfecto (Joaquín Oristrell, 2006), na que traballou con outro actor que compaxinou o seu traballo en televisión cunha carreira cinematográfica: Fernando Tejero.

No verán de 2006 estreou a serie Divinos para Antena 3 e que protagonizaba xunto a Paula Vázquez, un proxecto que non tivo audiencia e foi retirado da programación.

Na actualidade colabora de novo con Andreu Buenafuente no seu programa de late night en Antena 3.

Ten un fillo, Marc, (nado en 2005) coa súa compañeira Rosa Oluche.

 Filmografía 
 Cinema 
 Longametraxes 
 El amor perjudica seriamente la salud (1996), de Manuel Gómez Pereira.
 Cegada de amor (1998) (TV-movie), de Fernando Colomo e Jordi Milán.
 Misión en Marbella (2001), de Santiago Segura (cameo).
 Lisístrata (2002), de Francesc Bellmunt.
 Nudos (2003), de Lluís Maria Güell.
 Vivancos 3 (2003), de Albert Saguer .
 Di que sí (2004), de Juan Calvo.
 Tapas (2005), de José Corbacho e Juan Cruz (cameo).
 Amor idiota (2005) de Ventura Pons.
 La Cubana 25 anys (2006) (TV), de Jordi Milán.
 Va a ser que nadie es perfecto (2006), de Joaquín Oristrell .

 Curtametraxes 
 El beso perfecto (1994), de Miguel Milena.

 Televisión 
 El día por delante (1989). Programa matinal diario en TVE.
 El martes que viene (1990). Programa debate para TVE.
 Per cap d'any, TV3 no fa res (1990). Programa de fin de ano con La Cubana para TV3.
 Els Graus (1991). Miniserie con La Cubana para TV3.
 Teresina, S.A. (1992). Serie con La Cubana para TV3.
 Telecena (1993). Especial Noiteboa con La Cubana para TVE.
 Premios Goya (1996). Colaboración con La Cubana para TVE.
 La cosa nostra (1999). Programa de humor en TV3.
 Me lo dijo Pérez (1999). Serie con La Cubana para Telecinco.
 La corriente alterna (2002). Programa de humor en Telecinco (colaboración).
 Periodistas (serie de televisión) (2002). Serie de televisión de Telecinco.
 El club de la comedia (2002-2004). Programa de monólogos.
 Lo Cartanyà (2005). Serie de TV3 (colaboración).
 Siete Vidas (2003-2006). Sitcom de Telecinco.
 Divinos (2006). Comedia para Antena 3.
 Los simuladores (2006). Serie de Cuatro (colaboración).
 Uau! (2010). Programa nocturno de Cuatro.
 Frágiles (2012). Serie de Telecinco (protagonista).

 Teatro 
 Cómeme el coco negro (1989-1991) con La Cubana.
 Cubanas a la carta (1990). Espectáculo de rúa con La Cubana.
 Cubana Maratón Dancing (1992) con La Cubana.
 Cegada de amor (1993-1998) con La Cubana.
 Cincohombres.com (2001).
 Ustedes se preguntarán como he llegado hasta aquí (2001).
 Comando a distancia (2003).
 Hombres, mujeres y punto.

 Premios 
 Unión de Actores. 
 Candidato ó premio de mellor actor secundario de televisión por 7 vidas (2004, 2005).
 Fotogramas de Prata.
 Candidato ó premio de mellor actor de televisión (2004).
 Candidato ó premio de mellor actor de cinema (2005).

 Véxase tamén 
 Ligazóns externas 
 Páxina oficial de Santi Millán
 IMDb
 Curriculum
 Portalmix 
 Entrevista

Categoría:Actores de Cataluña
Categoría:Nados en Barcelona
Categoría:Nados en 1968